Linguistica historic

Le linguistica historic (tamben linguistica diachronic o linguistica comparative) es primarimente le studio del modos in que linguas cambia per le tempore, per medio de examinar linguas que es recognoscibilemente connexe per similaritates como vocabulario, formation de parolas, e syntaxe, e de studiar le materiales supervivente de linguas ancian. Le linguistica historic intende classificar le linguas del mundo per lor affiliationes genetic e traciar le disveloppamento historic de linguas. Le linguistica historic moderne cresceva ex le disciplina anterior del philologia, le studio de textos e documentos ancian. Durante su prime annos, le linguistica historic se concentrava al linguas indoeuropee ben cognoscite; ma depost ha essite facite significante labor historicolinguistic con le linguas uralic, linguas austronesian e varie familias de linguas american indigena, inter multe alteres.

Categoria:Linguistica